Бөрүбаев Мурза-Али - (19. 4. 1950-ж. т., Ош облусу, Өзгөн району, Мырза-Аке айылы) – генерал-майор (2004). П. С. Рыбалко атындагы Ташкен командалык жогорку аскер окуу жайын (1972), РФтин Куралдуу Күчтөрүнүн башкы штабынын аскердик академиясын (2002) бүткөн. Взводдон ротанын командирине чейин командалык кызматтарда, 1986–88-ж. танкалык батальондун командиринин орун басары-штабдын начальниги, 2001-ж. КРдин Коргоо министринин орунбасары, 2002-ж. Коргоо министрлигинин аскерлеринин Түштүк тобунун, 2003-ж. аскерлердин Түндүк тобунун командачысы, 2004жылдан КРдин Коргоо министрлигинин курулуш башкармасынын начальниги. 3-даражадагы Манас ордени жана медалдар менен сыйланган.